|  |  |  |
| --- | --- | --- |
| **ROMÂNIA****JUDEŢUL HUNEDOARA****MUNICIPIUL HUNEDOARA****CONSILIUL LOCAL** |  | **Anexa nr. 2 la****Proiectul de Hotărâre nr. 60/25.01.2023** |

**Programul local**

**pentru finanţarea nerambursabilă a activităţilor nonprofit**

**de interes general pe anul 2023**

* **Autoritatea finanţatoare**

**Municipiului Hunedoara**, acordă finanţări nerambursabile pentru activităţi nonprofit de interes general, în conformitate cu prevederile Legii nr. 350/2005 privind regimul finanţărilor din fonduri publice alocate pentru activităţi nonprofit de interes general, cu modificările şi completările ulterioare. Domeniile de interes selectate sunt: cultură, tineret, sport, culte religioase.

* **Scopul Programului**

Scopul programului este stimularea organizaţiilor nonprofit cu activitate în domeniul culturii și educației, tineretului, sportului şi cultelor religioase pentru realizarea unor obiective de interes public local.

* **Obiectivul general**

Obiectivul general al Programului este *încurajarea participării active a cetăţenilor la viaţa comunităţii locale.*

* **Obiective specifice**

Obiectivele specifice ale Programului sunt:

* stimularea implicării organizaţiilor neguvernamentale în valorificarea şi promovarea potenţialului cultural al municipiului Hunedoara;
* stimularea participării locuitorilor municipiului Hunedoara la viaţa culturală, prin diversificarea ofertei culturale;
* valorificarea aptitudinilor individuale ale sportivilor din municipiul Hunedoara într-un sistem organizat de selecţie, pregătire şi competiţie, care să asigure autodepăşirea continuă şi obţinerea de rezultate bune la concursuri naţionale şi internaţionale;
* întreţinerea, funcţionarea şi dezvoltarea bazei materiale sportive;
* sporirea aportului de participare a tinerilor la viaţa publică şi încurajarea acestora în vederea acumulării responsabilităţilor individuale sau de grup;
* întărirea rolului organizaţiilor aparţinând cultelor religioase în viaţa socială şi culturală a comunităţii.
* **Beneficiarii direcţi**

Beneficiarii direcţi ai Programului sunt :

1. - persoane fizice sau persoane juridice fără scop patrimonial, asociaţii, fundaţii constituite potrivit legii sau culte religioase recunoscute conform legii, care activează în folosul comunităţii municipiului Hunedoara;
2. - cluburile sportive de drept privat, recunoscute conform legii;
* **Beneficiarii indirecţi**

Beneficiarii indirecţi ai Programului sunt locuitorii municipiului Hunedoara.

* **Durata**

Durata Programului este în conformitate cu Anunțul de participare la selecţia de proiecte.

* **Bugetul Programului**

Sumele defalcate pe domenii de interes, propuse a fi finanțate în anul 2023 sunt următoarele:

|  |  |  |
| --- | --- | --- |
| **Nr. crt.** | **Domeniu pentru care se alocă sume de la bugetul local în 2023** | **Suma****Lei** |
| 1. | Cultura  | 250.000 |
| 2. | Tineret  | 100.000 |
| 3. | Sport  | 120.000 |
| 4. | Culte religioase  | 500.000 |
|  | **TOTAL** | **970.000** |

* **Procedura aplicată**

Finanțarea nerambursabilă acordată din fonduri publice unui beneficiar se va face în baza unui *contract de finanțare nerambursabilă* încheiat între Consiliul local al municipiului Hunedoara, reprezentat de Primar, în calitate de ordonator principal de credite, şi beneficiar, în urma aplicării **procedurii selecției publice de proiecte.**

* **Principiile de atribuire a contractelor de finanțare nerambursabilă**

Principiile care stau la baza atribuirii contractelor de finanțare nerambursabilă sunt:

* *libera concurență,* respectiv asigurarea condițiilor pentru ca persoana fizică sau juridică ce desfășoarăactivități nonprofit să aibă dreptul de a deveni beneficiar, în condițiile Legii 350/2005 privind regimul finanțărilor din fonduri publice alocate pentru activități nonprofit de interes general;
* *eficacitatea utilizării fondurilor publice,* respectiv folosirea sistemului concurențialși a criteriilor care să facă posibilă evaluarea propunerilor şi a specificațiilor tehnice şi financiare pentru atribuirea contractului de finanțare nerambursabilă;
* *tratamentul egal,* respectiv aplicarea în mod nediscriminatoriu a criteriilor de selecție şi a criteriilor pentru atribuirea contractului de finanțare nerambursabilă, astfel încât orice persoană fizică sau juridică ce desfășoarăactivități nonprofit să aibă șanse egale de a i se atribui contractul respectiv;
* *excluderea cumulului,* în sensul că aceeași activitate urmărind realizarea unui interes regional nu poate beneficia de atribuirea mai multor contracte de finanțare nerambursabilă de la aceeași autoritate finanțatoare;
* *neretroactivitatea,* respectiv excluderea posibilității destinării fondurilor nerambursabile unei activități a cărei executare a fost deja începută sau finalizată la data încheierii contractului de finanțare;
* *cofinanțarea,* în sensul că finanțările nerambursabile trebuie însoțite de o contribuție de minimum 10% din valoarea totală de finanțare a proiectului din partea beneficiarului.

**Comisia de gestionare a Programului**

În vederea gestionării Programului, se constituie, prin dispoziția Primarului comisia de evaluare şi selecție a proiectelor în vederea atribuirii contractelor de finanțare nerambursabilă.

Anunțul de participare la selecția de proiecte va fi publicat în cotidiene de interes local, în Monitorul Oficial al României, partea a VI-a şi pe site-ul autorității publice finanțatoare: [www.primariahunedoara.ro](http://www.primariahunedoara.ro)[.](http://www.primariahd.ro/)

**INIȚIATOR**

**PRIMAR,**

**DAN BOBOUȚANU**

**AVIZAT SECRETAR GENERAL,**

**Dănuț Militon Laslău**